=== Brattingsborg eller Valdemars Skanse ===
Kong [[Valdemar Atterdag]] (1320-1375) anlagde efter alt dømme Brattingsborg som et belejringsanlæg i 1372 for at erobre Hald. Det er foreslået, at der på den største af de to voldbanker blev bygget en stor kastemaskine, også kaldet en [[blide]]. På det tidspunkt var borgen på Hald i hænderne på Godskalk Skarpenberg, som var svigersøn til den afdøde Niels Bugge. Det lykkedes Valdemar Atterdag at erobre Hald, og borgen overgik til kongemagten.<ref>[http://www.defemhalder.dk/p/brattingsborg.html Stormfuld belejring af borgen Hald.] {{Webarchive|url=https://web.archive.org/web/20210326071101/http://www.defemhalder.dk/p/brattingsborg.html |date=26. marts 2021 }} Hentet 13. marts 2021.</ref>
Historie Bygninger,_konstruktioner_og_anlæg